אל האלי אום אל פאחם התקשתה במשך מחצית נגד הפועל מסילות במסגרת ליגה ב צפון א' אך לבסוף מחצה אותה ללא רחמים 0:3.
אל אהלי אירחה את מסילות מהתחתית וידעה שהיא חייבת לנצח כדי להישאר צמודה במאבקי הצמרת. כבר מן הפתיחה המגמה הייתה ברורה והקבוצה המקומית השתלטה על המשחק והניעה את הכדור כשמסילות מעדיפה עמידה טקטית נכונה וגרמה למקומיים להסתמך על כדורים ארוכים לעבר החלוצים מה שלא עבד במחצית הראשונה שהסתיימה ב 0:0 משעמם.
עשר דקות בתוך המחצית השנייה נשלח פיליפ ווליקובסקי לרחבה וספק הוכשל ספק נפל והשופט הורה על הנקודה על הלבנה. את הפנדל שלח עלי סלים למרכז השער ולרשת ושיחרר הרבה אוויר בריאותיו של המאמן יוסי איטח. כעבור חמש דקות אל אהלי מכה שנית. איבוד כדור בהגנת המקומיים ועלי סלים מוצא עצמו מול השוער ומקרוב מגלגל פנימה את השני שלו ושל קבוצתו. הקבוצה המקומית המשיכה להיות דומיננטית וקינחה עם שער בדקה ה-85 מרגליי מוחמד מרוואן ושלחו את מסילות להמשיך להיאבק על ההישארות בליגה.